open-index/open-wikipedia-markdown huggingface dataset:
Павел Міхайлавіч Габрусевіч

**Павел Міхайлавіч Габрусевіч** (нар. , , БССР, СССР) — беларускі баскетбаліст. Атакуючы абаронца. Выступаў за моладзевую зборную Беларусі.

## Біяграфія 
Выхаванец мінскай СДзЮШАР №10. Першы трэнер — Міхаіл Аркадзевіч Фейман.
Прафесійную кар’еру правёў у беларускіх клубах РШВСМ-БДПА, «Мінск-БНТУ», АЗАА, «Мінск-2006» і «Віталюр».

Выступаў за  юніёрскую (1999—2000) і моладзевую (2001—2002) зборную Беларусі.

У 2010—2020-х гадах выступаў у Непрафесійнай баскетбольнай лізе Беларусі, станавіўся чэмпіёнам лігі з «Віталюрам» (сезоны 2015/16, 2022/23—2024/25).

## Кар’ера 
* 1998—1999 — РШВСМ-РВАР (Мінск)
* 1999—2001 — РШВСМ-БДПА (Мінск)
* 2001—2002 — БК Мінск
* 2002—2005 — Мінск-БНТУ
* 2005—2006 — АЗАА (Асіповічы)
* 2006—2008 — Мінск-2006
* 2008—2009 — Віталюр (Мінск)

## Дасягненні 
*  Сярэбраны прызёр чэмпіянату Беларусі (1): 2008/2009.
*  Бронзавы прызёр чэмпіянату Беларусі (2): 2002/2003, 2005/2006.
*  Уладальнік Кубка Беларусі (1): 2008.
*  Фіналіст Кубка Беларусі (1): 2003.

## Спасылкі 
* Профіль на сайце eurobasket.com
* Профіль на сайце fiba.com
* Профіль на сайце nbl.by
* БАСКЕТБОЛ. ПОРТРЕТ. ПАВЕЛ ГАБРУСЕВИЧ: ПО СТОПАМ ОТЦА

Катэгорыя:Баскетбалісты Беларусі
Катэгорыя:Ігракі РДВАР
Катэгорыя:Ігракі БНТУ (баскетбол)
Катэгорыя:Ігракі «Свіслачы» Асіповічы
Катэгорыя:Ігракі «Цмокі-Мінск»
Катэгорыя:Ігракі «Віталюр-РДВАР» Мінск
Сен-Рафаэль (Вар)

**Сен-Рафаэль** (, ) — камуна на паўднёвым усходзе Францыі ў рэгіёне Праванс — Альпы — Блакітны бераг, дэпартамент Вар, акруга Драгіньян, супрэфектура аднайменнага кантона.

Плошча камуны — 89,59 км², насельніцтва — 33 804 чалавекі (2006), шчыльнасць насельніцтва — 381,0 чал/км².

Катэгорыя:Камуны Францыі
Шэрман (акруга, Тэхас)

**Акруга Шэрман** () — акруга ЗША, у штаце Тэхас, у прыгранічнай зоне Тэхаскага выступу. Афіцыйна ўтворана ў 1876 годзе і названа ў гонар Сідні Шэрмана — военачальніка часоў Тэхаскай рэвалюцыі. Станам на 2000 год колькасць насельніцтва складала 3186 чалавек. Акруговы цэнтр — горад Стратфард.

Акруга Шэрман уваходзіць у лік 46 акруг Тэхаса з дзейным сухім законам або абмежаваннямі на продаж спіртных напояў.

Катэгорыя:Акругі Тэхаса
Бібліятэка Будслаўскага кляштара бернардзінцаў

**Бібліятэка Будслаўскага кляштара бернардзінцаў** — бібліятэка, якая існавала пры Будслаўскім кляштары бернардзінцаў у сярэдзіне 17 — сярэдзіне 19 ст. Найбольш ранні ўладальніцкі запіс на кнізе з бібліятэкі датуецца 1652 годам. У канцы 18 — пачатак 19 стагоддзя складалася з 2 частак: адна прызначалася для набажэнства, другая для студэнтаў. Кнігазбор уключаў выданні на польскай і лацінскай мовах па маральнай тэалогіі, аскетыцы, біблеістыцы, літургічныя кнігі. У бібліятэцы былі таксама выданні па геаграфіі, гісторыі, юрыспрудэнцыі, медыцыне. Асобна былі вылучаны харальныя кнігі. Літаратура для навучання — творы Цыцэрона, падручнікі па рыторыцы, слоўнікі — камплектавалася ў колькасці 3—9 асобнікаў. Пераважалі выданні 18 ст., меліся і XVI—XVII стст. Значная частка кніг была надрукавана ў беларуск. друкарнях у Нясвіжы, Полацку, Вільні; шмат было польскіх выданняў і выданняў з інш. еўрапейскіх краін — Італіі, Германіі і г.д. Кожны асобнік пазначаўся надпісам, які сведчыў аб яго прыналежнасці да кнігазбору Будслаўскага кляштара: «…Hic liber spectat … Conventus Budensis».

## Літаратура 
* 
* Барабаш Н. Книги из исторических белорусских собраний в фондах Национального музея истории и культуры Беларуси // Музей на мяжы стагоддзяў: традыцыйнае і новае ў канцэптуальных падыходах: матэрыялы навукова-практ. канф. (11 — 12снеж. 1997 г.). Мінск, 1998.

Катэгорыя:Будслаўскі кляштар бернардзінцаў
Катэгорыя:Бібліятэкі Беларусі
Катэгорыя:Культура Будслава
Петроній Арбітр

**Петроній Арбітр** (; ) — аўтар старажытнарымскага рамана «Сатырыкон», звычайна атаясамліваецца з сенатарам Петроніем, пра якога пісаў Тацыт.

Арыстакрат, «арбітр элегантнасці» пры двары імператара Нерона. Абвінавачаны ў змове, скончыў самагубствам.

Раман «Сатуры» («Сатырыкон»; мяркуюць, складаўся з 20 кніг) напісаны прозай з вершаванымі устаўкамі іранічна-сентэнцыйнага зместу. Захаваліся ўрыўкі, у якіх апісаны авантурныя і любоўныя гісторыі герояў з нізоў грамадства. Твору ўласцівы шырокі бытавы фон, каларытныя замалёўкі нораваў эпохі Рымскай імперыі. Аўтар выкарыстаў моўную характарыстыку для індывідуалізацыі персанажаў, стварыў узоры прастамоўя.

## Крыніцы 
## Літаратура 
* .

Катэгорыя:Лацінамоўныя пісьменнікі
Кубак Беларусі па баскетболе 2020

**Кубак Беларусі па баскетболе 2020** — спаборніцтвы па баскетболе, якія прайшлі 26-27 снежня 2020 года ў Магілёве ў спартыўным комплексе Алімпіец. Кубак Беларусі па баскетболе разыгрываўся ў 24-ы раз. 12-ы раз запар трафей выйгралі «Цмокі-Мінск».

## Сетка плэй-оф 
## Паўфіналы 
## Матч за 3-е месца 
## Фінал 
## Узнагароды 
* MVP:  Роберт Лоўры (Цмокі-Мінск)
* Найлепшы абаронца:  Роберт Лоўры (Цмокі-Мінск)
* Найлепшы нападаючы:  Віктар Аўсепян (Рубон)
* Найлепшы цэнтравы:  Брукс Дэ Бішап (Барысфен)
* Найлепшы малады баскетбаліст:  Уладзіслаў Мікульскі (Барысфен)
* Найлепшы баскетбаліст па выніках галасавання сярод аматараў:  Эрнэста Ткачук (Рубон)

## Гл. таксама 
* Чэмпіянат Беларусі па баскетболе 2020/2021

## Спасылкі 
* КУБОК БЕЛАРУСИ-2020. «ЦМОКІ-МІНСК» — «ГРОДНО-93»
* «БОРИСФЕН» И «ЦМОКІ» ВЫШЛИ В ФИНАЛ КУБКА БЕЛАРУСИ-2020
* КУБОК БЕЛАРУСИ-2020. «ЦМОКI» ВЫИГРАЛИ В ФИНАЛЕ В ОВЕРТАЙМЕ, У «РУБОНА» — БРОНЗА

2020
Катэгорыя:2020 год у баскетболе
Катэгорыя:Спорт у Беларусі ў 2020 годзе
Катэгорыя:2020 год у Магілёве
Катэгорыя:Снежань 2020 года
Гарднер (скалы)

**Скалы Гарднер** (, ) — дзве бязлюдныя скалы, пазбаўленыя расліннасці і акружаныя рыфам. Размешчаны ў Гавайскім архіпелагу за 946 км на паўночны захад ад горада Ганалулу. На паўднёвы ўсход размешчаны атол Фрэнч-Фрыгат-Шолс, а на паўночны захад — рыф Маро. Гавайская назва — Pūhāhonu.

## Геаграфія 
Агульная плошча сушы — 0,024 км². Скалы ўяўляюць сабой рэшткі старажытнага вулкана. Найвышэйшы пункт — 52 м. Плошча навакольнага рыфа — 2,4 км².

У водах, якія абмываюць скалы, жыве вельмі вялікая колькасць рыб, а на саміх скалах — мноства відаў насякомых, 12 відаў трапічных птушак. Скалы Гарднер з’яўляюцца часткай запаведніка, таму доступ да іх абмежаваны.

## Гісторыя 
Скалы адкрыты 2 чэрвеня 1820 года амерыканскім кітабоем Джозефам Эленам. У красавіку 1857 года, як і іншыя Паўночна-Заходнія выспы, скалы Гарднер былі анексаваныя каралём Гаваяў Камехамехай IV. 7 ліпеня 1898 года скалы сталі часткай ЗША, а 3 лютага 1909 года — часткай птушынага запаведніка Гавайскіх астравоў.

Катэгорыя:Гавайскія астравы
Блазны (фільм)

**«Блазны»** () — тэлефільм рэжысёра Федэрыка Феліні, зняты ў 1970 годзе. Фільм з’яўляецца часткова дакументальным, часткова мастацкім.

## Сюжэт 
Феліні са здымачнай групай падарожнічае па Еўропе, наведваючы цыркі Парыжа, Рыма, Мюнхена — бярэ інтэрв’ю ў знакамітых блазнаў мінулага, цяпер забытых.

У фільм уваходзяць таксама аўтабіяграфічныя замалёўкі з правінцыйнага дзяцінства і аднаўленне легендарных блазнаўскіх нумароў.

## Узнагароды 
* 1970 — Прэмія «Давід дзі Данатэла»
** «Спецыяльны Давід»

Катэгорыя:Фільмы Італіі 1970 года
Катэгорыя:Фільмы Францыі 1970 года
Катэгорыя:Фільмы Германіі 1970 года
Катэгорыя:Кінакамедыі 1970 года
Катэгорыя:Кінакамедыі Італіі
Катэгорыя:Кінакамедыі Францыі
Катэгорыя:Кінакамедыі ФРГ
Катэгорыя:Дакументальныя фільмы Італіі
Катэгорыя:Дакументальныя фільмы Францыі
Катэгорыя:Дакументальныя фільмы ФРГ
Катэгорыя:Тэлевізійныя фільмы Італіі
Катэгорыя:Тэлевізійныя фільмы Францыі
Катэгорыя:Тэлевізійныя фільмы ФРГ
Катэгорыя:Фільмы на італьянскай мове
Катэгорыя:Фільмы на французскай мове
Катэгорыя:Фільмы на нямецкай мове
Катэгорыя:Фільмы Федэрыка Феліні
Катэгорыя:Фільмы па сцэнарыях Федэрыка Феліні
Катэгорыя:Фільмы, музыку да якіх напісаў Ніна Рота
Заслужаны работнік сродкаў масавай інфармацыі Рэспублікі Беларусь

**«Заслужаны работнік сродкаў масавай інфармацыі Рэспублікі Беларусь»** — ганаровае званне.

Ганаровае званне «Заслужаны работнік сродкаў масавай інфармацыі Рэспублікі Беларусь» прысвойваецца высокакваліфікаваным работнікам юрыдычных асоб, на якіх ускладзены функцыі рэдакцыі сродку масавай інфармацыі, дзяржаўных органаў і арганізацый і іншым асобам, якія ажыццяўляюць дзейнасць у сферы масавай інфармацыі пятнаццаць і больш гадоў, за значныя заслугі ў развіцці дзяржаўнай інфармацыйнай палітыкі, сродкаў масавай інфармацыі, павышэнні палітычнай культуры і сацыяльнай адказнасці грамадзян.

## Спасылкі 
* Ганаровыя званні Рэспублікі Беларусь // Афіцыйны інтэрнет-партал Прэзідэнта Рэспублікі Беларусь

Катэгорыя:Ганаровыя званні Рэспублікі Беларусь
Эрнэста Ткачук

**Эрнэста Карласавіч Ткачук** (нар. , Марыупаль, Украіна) — украінскі прафесійны баскетбаліст. Разыгрываючы абаронца.

## Кар’ера 
Выхаванец марыупальскага баскетбольнага клуба «Азоўмаш».

У сезонах 2020/21 і 2022/23 выступаў за беларускі «Рубон», а ў сезоне 2023/24 — за «Гродна-93».

## Дасягненні 
*  Сярэбраны прызёр чэмпіянату Беларусі (1): 2023/2024.
*  Фіналіст Кубка Беларусі (1): 2023.

## Спасылкі 
* Яркий дебют Эрнесто Ткачука в Суперлиге. ВИДЕО

Катэгорыя:Баскетбалісты Украіны
Капучынэ

**Капучынэ** (, сапраўднае імя *Жэрмен Элен Ірэн Лефеўр*, ; , Сен-Рафаэль, Вар, Францыя — , , Швейцарыя) — французская актрыса і мадэль. Намініравалася на «Залаты Глобус» (1961). Найбольш вядомая дзякуючы ролі Сімон Клузо ў фільме «Ружовая Пантэра» (1963), дзе Капучынэ сыграла ў пары з Пітэрам Селерсам. Шырокаму колу гледачоў знаёмая дзякуючы фільму «Блеф» (1976) з Адрыяна Чэлентана і Энтані Куінам, у якім Капучынэ выканала ролю Бель Дзюк.

## Біяграфія 
Капучыне дэбютавала ў кіно ў 1948 годзе, сыграўшы ролю пакаёўкі ў фільме «Двухгаловы арол» Жана Както. У фільме Жака Бекера «Спатканне ў ліпені» (1949) яе імя нават не згадвалася ў тытрах, — але на здымках яна пазнаёмілася з акцёрам П’ерам Трабо і праз год яны пажаніліся. Гэты шлюб працягнуўся шэсць месяцаў і быў першым і апошнім у жыцці актрысы.

У 1950-я гады Капучынэ амаль не здымалася ў кіно, зрэдку з’яўлялася на экране ў невялікіх ролях, працягвала працаваць мадэллю.

У 1958 годзе актрыса падпісала кантракт з «Columbia Pictures», а ў 1960 годзе адыграла сваю першую англамоўную ролю ў біяграфічным фільме Чарлза Відара і Джорджа К’юкара пра Ферэнца Ліста «Бяскончная песня», — ёй дасталася роля каханай кампазітара, княгіні Караліны Вітгенштэйн. У 1961 годзе за гэтую працу Капучынэ была намінаваная на «Залаты глобус».

На працягу наступных двух гадоў Капучынэ была занята ў шасці вялікіх галівудскіх пастаноўках, а ў 1962 годзе пераехала ў Швейцарыю. Актрыса працягвала здымацца ў Еўропе да самай смерці. У 1963 годзе Капучынэ знялася ў пары з Пітэрам Селерсам у камедыі Блейка Эдвардса «Ружовая Пантэра», — гэтая яе роля найбольш вядомая сусветнаму гледачу. Пазней Капучынэ з’явілася ў працягах фільма «След Ружовай Пантэры» (1982) і «Праклён Ружовай Пантэры» (1983).

У сярэдзіне 1960-х гадах Капучынэ сустрэла акцёра Уільяма Холдэна. Нягледзячы на тое, што Холдэн быў жанаты з актрысай Брэндэ Маршал, яны сустракаліся на працягу двух гадоў, пасля чаго расталіся сябрамі і падтрымлівалі добрыя адносіны да смерці Холдэна ў 1981 годзе.

У 1960-я-1970-я гады актрыса шмат здымалася. Яе партнёрамі былі Пітэр О’Тул, Рэкс Харысан, Жан-Поль Бельмандо, Марчэла Мастраяні, Вудзі Ален, Арнела Муці, Чарлз Бронсан, Тасіра Міфунэ і іншыя зоркі экрана. У 1969 годзе Капучынэ знялася ў «Сатырыконе» Федэрыка Феліні.

У 1976 годзе ў фільме Серджа Карбучы «Блеф» Капучынэ выканала ролю аферысткі Бель Дзюк, саперніцы і аб’екта рамантычнага захаплення героя Энтані Куіна, старога махляра Філіпа Бэнга.
Гаўрыловіч

**Гаўрыло́віч** — беларускае прозвішча. Утворана ад імя Гаўры́ла.

## Вядомыя носьбіты 
* Аляксей Віктаравіч Гаўрыловіч — беларускі футбаліст.
* Уладзімір Мікалаевіч Гаўрыловіч — беларускі празаік.

## Крыніцы
Голас Месяца

**«Голас Месяца»** () — апошні фільм Федэрыка Феліні. Экранізацыя рамана «Паэма пра лунатыка» Эрмана Кавацоні. Зняты ў 1990 годзе. Вытворчасць: Італія і Францыя.

Прэм’ера фільма адбылася 1 лютага 1990 гады ў Італіі.

## Сюжэт 
У фільме расказана гісторыя лунатыка Іва Сальвіні, які любіць гуляць па начах. Ён трапляе ў розныя непрыдатныя месцы і назірае за рознымі людзьмі. Пры гэтым ён часта ўзгадвае сваю бабулю. Сальвіні трапляе ў адно непаразуменне за іншым, але гэта яго не хвалюе — бо ён ужо трохі вар’ят.

## У ролях 
* Паала Віладжа — Ганэла
* Раберта Беніньі — Іва Сальвіні
* Анджэла Арланда — Нестар
* Марыза Тамазі — Марыса
* Надзя Атавіяні — Альдзіна.
* Сьюзэн Блэйдзі — Сузі
* Дарыа Гірардзі — журналіст
* Найджэл Хэрыс — 2-і брат Мічалуцы
* Сім — флейтыст
* Дамінік Шэвалье — 1-ы брат Мічалуцы
* Віта — 3-і брат Мічалуцы

## Узнагароды і намінацыі 
### Узнагароды 
* 1990 — Прэмія «Давід дзі Данатэла»
** Лепшы акцёр — Паала Віладжа
** Лепшы мантаж — Ніна Баральі
** Найлепшая праца мастака — Дантэ Ферэці

### Намінацыі 
* 1990 — Прэмія «Давід ды Данатэла»
** Лепшая аператарская праца — Таніна Дэлі Коллі
** Лепшы дызайн касцюмаў — Маўрыцыа Міленаці
** Лепшы рэжысёр — Федэрыка Феліні
** Лепшы фільм
** Лепшая музыка — Нікола П’явані
** Лепшы прадзюсар — Віторыа Чэкі Горы, Марыа Чэкі Горы.

Катэгорыя:Фільмы Федэрыка Феліні
Гарадзенскі дзяцінец

**Гарадзенскі дзяцінец** — драўляна-каменны дзяцінец старажытнарускага Гарадзена, цяперашні Гродна. Быў размешчаны на высокім мысе пры ўпадзенні рэчкі Гараднічанкі ў Нёман. Зараз месца вядома як Стары замак. Дзяцінец Гарадзена ўпершыню згаданы ў летапісе пад 1128 годам. Меў плошчу 0,8 га і быў умацаваны па перыметры валамі. На ўсход ад яго на месцы Новага замка знаходзіцца вакольны горад плошчай 3-4 га.
, на якім знаходзіўся дзяцінец]]
Паводле археалагічных раскопак, першае паселішча на тэрыторыі Гарадзенскага дзядзінца датуецца другой паловай XI стагоддзя), аднак першыя земляныя ўмацаванні з драўлянымі вежамі і зрубамі-гараднямі згарэлі ў моцным пажары. Ужо ў XII стагоддзі, калі Гарадзен стаў сталіцай удзельнага княства і княжацкай рэзідэнцыяй, частка ўмацаванняў была пабудавана з цэглы (плінфы), што з’яўляецца даволі рэдкім для дамангольскай Русі выпадкам. У сістэме ўмацаванняў Гарадзенскага дзяцінца ў другой палове XIII стагоддзя з’явіліся цагляная і круглая ў плане вежа валынскага тыпу, размешчаная каля гарадской брамы.

Археолагамі знайшлі драўляныя дамы, двары, драўляныя насцілы вуліц. Знойдзена шмат прадметаў узбраення і паўсядзённага ўжытку, ліцейныя формы, шмат прывазных і мясцовых высокамастацкіх вырабаў. У цэнтры дзяцінца стаяла трохнефная Ніжняя царква XII стагоддзя, равесніца Каложскай царквы. Храм пабудаваны, верагодна, дойлідам Пятром Міланегам.

Да паўднёвай сцяны дзяцінца прымыкаў княжацкі церам (датуецца XII — пачаткам XIII). Яго даўжыня складала 9,72 м. Цагляныя сцены былі дэкараваны і ўзмоцнены радамі груба апрацаваных камянёў. Да сучаснасці дайшлі фрагменты паўночнай часткі церама вышынёй да 2,5 метраў. Аб багацці ўнутранага строя, акрамя дэкаратыўных ніш, сведчыць вялікая колькасць паліўных керамічных плітак (у тым ліку фігурных), знойдзеных пры раскопках. Будынак мог мець некалькі паверхаў. Керамічныя пліткі маглі ставіцца да падлогі другога паверха, паколькі падлога ніжняга паверха была цаглянай. Не выключана, што пабудову дадзенага церама магчыма звязана з наступнай гістарычнай сітуацыяй: у XII стагоддзі Давыд Ігаравіч, рыхтуючыся ажаніць свайго сына, юнага Усеваладка, з Агафіяй (дачка Уладзіміра Манамаха), пабудаваў у Гарадзене церам, лічачы, што нявестка павінна мець усе тыя ж умовы, што яна мела ў Кіеве.

У XIII стагоддзі гарадзенскія ўмацаванні неаднаразова адлюстроўвалі набегі літоўскіх князёў, а таксама спробы завалодаць горадам з боку Полацкага княства.

## Заўвагі 
Катэгорыя:Гісторыя Гродна
Уладары паветра

**«Уладары́ паве́тра»** () — амерыканскі ваенны міні-серыял 2024 года, створаны Джонам Шыбанам і Джонам Орлафам для Apple TV+. Сцэнар серыяла заснаваны на дакументальным рамане Дональда Л. Мілера, які расказвае пра паветраныя баі Другой сусветнай вайны вачыма брытанскіх і амерыканскіх ваенных. Серыял з’яўляецца дадаткам да серыялаў «Браты па зброі» (2001) і «Ціхі акіян» (2010). Здымкі пачаліся ў Англіі ў 2021 годзе, але некалькі разоў адкладаліся з-за наступстваў пандэміі COVID-19. Прэм’ера «Уладароў паветра» адбылася 26 студзеня 2024 года. Прадзюсарамі серыяла з’яўляюцца Стывен Спілберг, Том Хэнкс і Гэры Гетцман.

## Сюжэт 
Пад кіраўніцтвам маёраў Клэвена і Ігана 100-я бамбардзіровачная група прыбывае ў Англію і далучаецца да кампаніі 8-й паветранай арміі супраць нацысцкай Германіі.

## У ролях 
## Спіс эпізодаў 
## Спасылкі 
* Афіцыйны сайт
* 
* Трэйлер

Катэгорыя:Фільмы на англійскай мове
Катэгорыя:Тэлесерыялы ЗША
Катэгорыя:Тэлесерыялы пра Другую сусветную вайну
Катэгорыя:Тэлесерыялы, заснаваныя на рэальных падзеях
Катэгорыя:Тэлесерыялы 2024 года
Удар беспілотніка па базе «Tower 22»

28 студзеня 2024 г. ударны беспілотнік, запушчаны праіранскай групоўкай «Ісламскі супраціў у Іраку», нанёс удар па амерыканскай ваеннай базе «Tower 22» у Рукбане на паўночным усходзе Іарданіі. У выніку загінулі тры амерыканскія салдаты, 47 атрымалі раненні. Гэта першая страта УС ЗША з моманту гібелі ваенных саветнікаў у ходзе вайны Ізраіля з ХАМАС у 2023 годзе.

## Ход падзей 
З чарговай эскалацыяй ізраільска-палесцінскага канфлікту праіранскія баевікі 160 абстрэльвалі аб’екты ЗША і іх саюзнікаў на Блізкім Усходзе. Падчас гэтых акцый каля 70 вайскоўцаў былі паранены. Адказныя ўдары амерыканцаў праводзіліся толькі у 8 выпадках.

Удар быў нанесены па казармах. Загінулі трое амерыканскіх вайскоўцаў (байцы 718-й інжынернай роты), якія ў гэты час спалі ў намётах. Па меншай меры 47 чалавекі атрымалі раненні, восем з якіх былі эвакуіраваны з Іарданіі. Прычына няздольнасці сродкаў супрацьпаветранай абароны перахапіць дрон застаецца незразумелай. Амерыканскія афіцыйныя асобы выказалі здагадку, што напад здзейсніла адна з праіранскіх груповак. 

У сваю чаргу Іарданія асудзіла напад і заявіла, што супрацоўнічае з Вашынгтонам для забеспячэння бяспекі сваіх межаў. Удар таксама асудзілі Егіпет, Бахрэйн, Ірак, Вялікабрытанія.

Іран адмаўляў сваё дачыненне да нападу. 

Высокапастаўлены прадстаўнік ХАМАС Самі Абу Зухры папярэдзіў, што канфлікт можа прывесці да «рэгіянальнага выбуху».
## Наступствы
2 лютага ВПС ЗША атакавалі пазіцыі Корпуса вартавых ісламскай рэвалюцыі і праіранскіх груповак у Іраку і Сірыі.
## Заўвагі 
Катэгорыя:Студзень 2024 года
Катэгорыя:Падзеі 28 студзеня
Катэгорыя:Вайна на Блізкім Усходзе (з 2023)
Дацюань-Татарская нацыянальная воласць

**Дацюань-Татарская нацыянальная воласць** (, , ) — нацыянальная воласць у павеце Цытай Чанцзі-Хуэйскай аўтаномнай акругі Сіньцзян-Уйгурскага аўтаномнага раёна Кітая.

Воласць утворана 25 ліпеня 1989 года ў раёне кампактнага пражывання кітайскіх татараў, якія перасяліліся туды з Сібіры ў 1830-я гады.

Плошча воласці — 1400 км². Насельніцтва складае 4108 чал., з якіх 1450 чал. (35 %) з’яўляюцца татарамі. Насельніцтва воласці занята, у асноўным, сельскай гаспадаркай — як жывёлагадоўляй, так і раслінаводствам.

Катэгорыя:Татары
Катэгорыя:Народы Кітая
Невадскі ўніверсітэт у Лас-Вегасе

**Невадскі ўніверсітэт у Лас-Вегасе** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Парадайз у штаце Невада, ЗША.

## Агульная характарыстыка 
Кампус плошчай 134 га знаходзіцца прыкладна за 2,6 км на ўсход ад Лас-Вегас-Стрып. Універсітэцкая школа права імя Уільяма С. Бойда з'яўляецца адзінай юрыдычнай школай у штаце Невада. Ён класіфікуецца як доктарскі ўніверсітэт з вельмі высокай даследчай актыўнасцю. Па дадзеных Нацыянальнага навуковага фонду ЗША ўніверсітэт выдаткаваў 83 мільёны долараў на даследаванні і распрацоўкі ў 2018 годзе, заняўшы 165-е месца ў краіне.

## Структура 
* Школа комплексных медыцынскіх навук
* Школа архітэктуры
* Школа грамадскага здароўя
* Каледж адукацыі
* Каледж інжынерыі
* Каледж прыгожых мастацтваў
* Вышэйшы каледж
* Ганаровы каледж
* Каледж гасціннасці
* Школа журналістыкі і вывучэння СМІ
* Каледж вольных мастацтваў
* Школа музыкі
* Каледж прыродазнаўчых навук
* Каледж гарадскіх спраў
* Школа дзяржаўнай палітыкі і лідарства
* Школа аховы навакольнага асяроддзя і грамадскіх спраў
* Школа сацыяльнай працы
* Дэпартамент камунікатыўных даследаванняў
* Дэпартамент крымінальнай юстыцыі
* Школа медыцыны
* Школа бізнесу
* Школа стаматалогіі
* Школа медсястрынства
* Школа права

## Гл. таксама 
* Спіс універсітэтаў штата Невада

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Невады
Nolinae

**Nolinae** — падсямейства молей сямейства . Падсямейства было вылучана Шарлем Тэафілем Бруандам д’Юзелем у 1846 годзе. Па вонкавым выглядзе прадстаўнікі падсямейства нагадваюць некаторых прадстаўнікоў сямейства .

## Роды 
## Былыя роды 
*  &#x2013; перанесены ў 

## Спасылкі 
* 

Катэгорыя:Матылі
Eudocima cajeta

'**Eudocima cajeta** — від молей сямейства , упершыню апісаная Пітэрам Крамерам у 1775 годзе. Сустракаецца ў Шры-Ланцы, Індыі і Інданезіі.

Катэгорыя:Матылі
Plestiodon fasciatus

**Plestiodon fasciatus** — від паўзуноў з сямейства .

## Апісанне 
Распаўсюджаны ў вільготных лясістых раёнах на паўднёвым усходзе Паўночнай Амерыкі, ад Тэхаса да Антарыа, дзе яны з’яўляюцца аднымі з самых распаўсюджаных яшчарак . Яны дасягаюць 21 сантыметра ў даўжыню цела разам з хвастом і маюць цёмна-карычневы або чорны колер з выразнымі жоўтымі палосамі ўздоўж цела і блакітнаватым хвастом.

## Спосаб жыцця 
Харчуюцца рознымі членістаногімі, пераважна павукамі, цвыркунамі і жукамі.

Катэгорыя:Сцынкавыя
Міхаіл Якаўлевіч Гафт

**Міхаі́л Я́каўлевіч Гафт** (, Мінск — ) — беларускі мастак тэатра.

## Біяграфія 
Скончыў у 1933 годзе мастацкую студыю ў Менску. Працаваў у 1941—1950 гадах у Дзяржаўным рускім драматычным тэатры Беларусі, у 1958—1965 гадах працаваў галоўным мастаком у Гродзенскім абласным драматычным тэатры і ў 1966—1969 гадах у Гомельскім абласным драматычных тэатры.

## Творчасць 
Для творчасці характэрна глыбокае пранікненне ў драматургію твора, тонкае пачуццё тэатральнасці, мастацкі густ. Сярод аформленых ім спектакляў: «Дзеці сонца» Максіма Горкага (1946), «Нараджэнне свету» паводле Аляксея Талстога (1948), «Усё застаецца людзям» Самуіла Алёшына (1959), «Тры сястры» Антона Чэхава, «Сабака на сене» Лопэ дэ Вэгі (абодва 1960), «Без віны вінаватыя» Аляксандра Астроўскага (1961), «Тысяча франкаў узнагароды» Віктора Гюго (1962), «» паводле  (1963), «Антоній і Клеапатра» (1964) Уільяма Шэкспіра, «Рудабельская рэспубліка» паводле Сяргея Грахоўскага, «На ўсякага мудраца хапае прастаты» А. Астроўскага (абодва 1968) і інш.

## Крыніцы 
## Літаратура 
* 

Катэгорыя:Сцэнографы Беларусі
На ўсе застаўкі

**«На ўсе застаўкі»** або **«Ва ўсе цяжкія»** () — культавы амерыканскі драматычны тэлесерыял, сцэнарый для якога напісаў і прадзюсаваў Вінс Гіліган. Серыял трансліраваўся з 20 студзеня 2008 да 29 верасня 2013 года на кабельным канале AMC.

Серыял заваяваў шырокае прызнанне крытыкаў, атрымаў высокія ацэнкі і быў прызнаны адным з лепшых амерыканскіх тэлесерыялаў. Ён быў удастоены мноства ўзнагарод, сярод якіх 16 прэмій «Эмі», два «Залатыя глобусы», пяць прэмій Гільдыі кінаакцёраў ЗША, шэсць прэмій Гільдыі сцэнарыстаў ЗША, дзве прэміі Гільдыі рэжысёраў Амерыкі, дзве прэміі Гільдыі прадзюсараў ЗША, дзве прэміі Пібадзі, восем прэмій «Спадарожнік», адна BAFTA, пяць прэмій Асацыяцыі тэлевізійных крытыкаў і шэсць прэмій «Выбар тэлевізійных крытыкаў».

Станам на сакавік 2024 года серыял займае першае месца ў рэйтынгу 250 найлепшых серыялаў па версіі сайта IMDb.

## Сюжэт 
Настаўнік хіміі Уолтар Уайт з неаперабельным ракам лёгкіх аб’ядноўваецца з былым вучнем Джэсі Пінкманам, каб варыць і прадаваць метамфетамін.

## У ролях 
## Заўвагі 
## Крыніцы 
## Спасылкі 
* 
* Беларускі трэйлер

Катэгорыя:Тэлесерыялы 2008 года
Катэгорыя:Тэлесерыялы ЗША
Аперацыя «Рэйкавая вайна»

**Аперацыя «Рэйкавая вайна»** — кодавае найменне аперацыі савецкіх партызан, якая праводзілася з 3 жніўня па 15 верасня 1943 года на акупаванай тэрыторыі РСФСР, БССР і часткі УССР у рамках рэйкавай вайны. Мэта — аказаць дапамогу Савецкай Арміі ў завяршэнні разгрому нямецкіх войск пад Курскам і развіцці агульнага наступлення, праз цяжкасць дастаўкі грузаў для ўмацавання абароны праціўніка і адцягненне сіл для аховы чыгуначных шляхоў.

Цэнтральны штаб партызанскага руху прыцягнуў да выканання аперацыі беларускіх, ленінградскіх, калінінскіх, смаленскіх, арлоўскіх і частку ўкраінскіх партызан (усяго 167 брыгад і асобных атрадаў). Кіраўніцтва памылкова меркавала, што праціўнік адчувае недахоп рэек, хоць у рэальнасці ў немцаў быў іх лішак.

14 ліпеня 1943 года Стаўкай ВГК быў аддадзены загад на правядзенне аперацыі. Мясцовыя штабы партызанскіх рухаў і іх прадстаўніцтвы на франтах вызначылі ўчасткі і аб’екты дзеянняў кожнаму фарміраванню. Байцы забяспечваліся выбухоўкай і мінна-падрыўной тэхнікай, да іх былі пасланыя інструктары-падрыўнікі. Толькі ў чэрвені 1943 года на партызанскія базы закінута 150 тон талавых шашак спецыяльнага профілю, 156 тысяч метраў вогнеправоднага шнура, 28 тысяч метраў пяньковага кнота, 595 тысяч капсуляў-дэтанатараў, а таксама зброя і боепрыпасы. Актыўна вялася разведка чыгуначных камунікацый.

За першую ноч аперацыі было падарвана 42 тысячы рэек. Усяго прыцягнута каля 100 тысяч партызан. Дыверсіі разгарнуліся ў тылавых раёнах груп армій «Цэнтр» і «Поўнач» (працягласць па фронце каля 1000 кіламетраў, у глыбіню 750 кіламетраў). Адначасова вялі актыўныя баявыя дзеянні ўкраінскія партызаны ў тыле групы армій «Поўдзень». Нямецкае камандаванне на працягу некаторага часу не магло арганізаваць процідзеяння праціўніку.

У ходзе дыверсій было падарвана каля 215 тысяч рэек, знішчана значная колькасць эшалонаў (толькі беларускімі партызанамі — 836 эшалонаў і 3 бронецягнікі), узарваны масты і станцыйныя збудаванні. Асабліва значныя разбурэнні зроблены на ўчастках Полацк — Маладзечна, Мінск — Бабруйск, Лунінец — Калінкавічы і Магілёў — Жлобін. Да восені аператыўныя перавозкі праціўніка скараціліся на 40 адсоткаў. На некаторых чыгунках рух быў затрыманы на 3-15 сутак, а магістралі Магілёў — Крычаў, Полацк — Дзвінск, Магілёў — Жлобін не працавалі ўвесь жнівень. Для аднаўлення разбураных чыгуначных шляхоў немцы былі вымушаны ператварыць двухшляховыя ўчасткі ў аднашляховыя, зварыць падарваныя рэйкі, разабраць асобныя ўчасткі, даставіць з Польшчы і Германіі новыя рэйкі, што яшчэ больш павялічыла напружанасць перавозак. Германскае камандаванне для падвозу рэек прыцягнула 5000 платформаў і сотні лакаматываў. Да аховы чыгунак вылучаны дадатковыя сілы.

Аперацыя значна абцяжарыла перагрупоўку і забеспячэнне нямецкіх войск.

## Крыніцы 
## Літаратура 
* 
* Рельсовая война // Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — С. 363. — ISBN 5-85270-115-7.

Катэгорыя:Жнівень 1943 года
Катэгорыя:Верасень 1943 года
Катэгорыя:1943 год у Беларусі
Катэгорыя:Бітвы паводле алфавіта
Катэгорыя:Партызанскі рух падчас Вялікай Айчыннай вайны
Балканізацыя

**Балканізацыя** — асаблівы працэс распаду дзяржавы або федэрацыі. Суправаджаецца далейшай фрагментацыяй зноў утвораных палітычных суб’ектаў, якія ўступаюць у канфліктныя адносіны адзін з адным аж да грамадзянскай вайны. Тэрмін з’яўляецца вытворным ад назвы еўрапейскага рэгіёну Балканы. Ён ў 1817—1912 гг. з адзінай прасторы пад уладай Асманскай імперыі ператварыўся ў некалькі невялікіх дзяржаў.

У сучасным словаўжыванні тэрмін часта азначае негатыўныя наступствы распаду дзяржаў і небяспекі заахвочвання сепаратызму. У гэтым сэнсе кажуць пра балканізацыю Афрыкі, Еўропы, Украіны або Расіі.

У пашыраным сэнсе тэрмін ставіцца да любога драбненню аднастайнай сістэмы на дрэнна звязаныя адзін з адным часткі, напрыклад балканізацыя Інтэрнэту.

Ва ўласным сэнсе слова паўтарылася ў 1990-я гады падчас распаду Югаславіі. Тады былыя суб’екты федэрацыі ператварыліся ў суверэнныя дзяржавы (Боснія і Герцагавіна, Сербія і Чарнагорыя, Харватыя, Славенія, Македонія), якія падвергліся далейшай фрагментацыі: ад зноў утворанай Харватыі аддзялілася Сербская Краіна, Боснія і Герцагавіна практычна раскалолася на Рэспубліку Сербскай і Федэрацыю Босніі і Герцагавіны, Сербія і Чарнагорыя падзялілася, а ад Сербіі пасля аддзялілася Косава.

## Заўвагі 
Катэгорыя:Балканы
Катэгорыя:Сепаратызм
Катэгорыя:Сацыяльныя праблемы
Катэгорыя:Геапалітыка
Боска Нтаганда

**Боска Нтаганда** (; нар. 5 лістапада 1973) — кангалезска-руандыйскі баявік, асуджаны Міжнародным крымінальным судом як ваенны злачынец.

## Біяграфія 
Нарадзіўся ў Кінігі (Руанда). Удзельнічаў у грамадзянскай вайне ў Руандзе і ваяваў у складзе фракцыі «Саюз кангалезскіх патрыётаў». У студзені 2005 года Нтагандзе прапанавалі стаць генералам Узброеных Сіл Дэмакратычнай Рэспублікі Конга ў рамках мірнага працэсу, але ён адмовіўся. Таксама, як і раней, адказваў за ваенны складоўнік. Потым працягнуў дзейнасць у «Руху 23 сакавіка». Тым часам Міжнародны крымінальны суд выдаў ордэр на арышт паўстанца.

У сакавіку 2013 года Нтаганда здаўся пасольству ЗША ў Руандзе, дзе запатрабаваў перадачы ў Міжнародны крымінальны суд. Як мяркуецца, яго прымусілі альбо руандыйскія ўлады, альбо паплечнікі з-за ўнутраных канфліктаў у «Руху 23 сакавіка». У верасні 2015 года пачаўся судовы працэс. Яму прад’явілі 18 пунктаў абвінавачвання, уключаючы згвалтаванне, забойства, вярбоўку дзяцей-салдат і сексуальнае рабства. Нтаганда не прызнаў віну.

7 лістапада 2019 года былы баявік прысуджаны да 30 гадоў турэмнага зняволення.

## Крыніцы 
## Спасылкі 
*Case The Prosecutor v Bosco Ntaganda — ICC records relating to the Ntaganda case

Катэгорыя:Ваенныя злачынцы
Катэгорыя:Правадыры паўстанняў
Эктар (акруга)

**Акруга Эктар** () - акруга ЗША, у штаце Тэхас. На 2000 год колькасць насельніцтва складала 121123 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 134 625 чалавек. Акруговы цэнтр - горад Адэса. Сфарміравана ў 1887 годзе.

Катэгорыя:Акругі Тэхаса
Чэрокі (значэнні)

* Чэрокі — народ
* Чэрокі (мова)

## Тапонім 
* Чэрокі (акруга, Тэхас)
Чэрокі (акруга, Тэхас)

**Акруга Чэрокі** () — акруга штата Тэхас Злучаных Штатаў Амерыкі. На 2000 год у ёй пражывала 46659 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 48 321 чалавек. Акруговы цэнтр - горад Раск. Сфарміравана ў 1846 годзе з участка акругі Накадочэс. Названа ў гонар індзейскага народа чэрокі.

Катэгорыя:Акругі Тэхаса
Уэб (акруга)

**Акруга Уэб** () — акруга штата Тэхас Злучаных Штатаў Амерыкі. На 2010 год у ёй пражывала 250304 чалавек. Па ацэнцы бюро перапісу насельніцтва ЗША ў 2013 годзе насельніцтва акругі складала 262 495 чалавек. Акруговы цэнтр - горад Ларэда. Па плошчы акруга Уэб займае 6-е месца сярод 254 акруг Тэхаса. Сфарміравана ў 1848 годзе з часткі акругі Нуэсес. Названа ў гонар Джэймса Уэба, які быў скарбнікам, дзяржсакратаром і генеральным пракурорам Рэспублікі Тэхас.

Катэгорыя:Акругі Тэхаса
Уолкер (акруга, Тэхас)

**Акруга Уолкер** () — акруга ЗША, у штаце Тэхас. На 2000 год колькасць насельніцтва складала 61757 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 64 119 чалавек. Акруговы цэнтр — горад Хантсвіл. Сфарміравана ў 1846 годзе.

Катэгорыя:Акругі Тэхаса
Уолкер

**Уолкер** — прозвішча, тапонім.

## Прозвішча 
* Джоэль Уолкер — англійскі снукерыст
* Лі Уолкер — валійскі снукерыст

## Тапонім 
* Уолкер (акруга, Тэхас)
Уілсан (акруга, Тэхас)

**Акруга Уілсан** () — акруга штата Тэхас Злучаных Штатаў Амерыкі. На 2000 год у ёй пражывала 32408 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 40 749 чалавек. Акруговы цэнтр - горад Фларэсвіл. Сфарміравана ў 1860 годзе. Названа ў гонар Джэймса Чарльза Уілсана, сенатара Тэхаса.

Катэгорыя:Акругі Тэхаса
Уічыта (акруга, Тэхас)

**Акруга Уічыта** () — акруга ЗША, у штаце Тэхас. На 2000 год колькасць насельніцтва складала 131 664 чалавекі. Па ацэнцы бюро перапісу насельніцтва ЗША, у 2009 годзе насельніцтва акругі складала 127 616 чалавек. Акруговы цэнтр — горад Уічыта-Фолс. Сфарміравана ў 1858 годзе.

Катэгорыя:Акругі Тэхаса
Paphiopedilum

**Paphiopedilum** — род кветкавых раслін сямейства . Уключае больш за 80 відаў і каля 550 формаў і гібрыдаў.

## Распаўсюджанне 
Род распаўсюджаны ў Індыі, Паўднёва-Усходняй Азіі, Паўднёвым Кітаі, Новай Гвінеі, на Саламонавых астравах.

## Віды 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Спасылкі 
* Черевички // Нова енциклопедія кімнатних рослин / М. Цвєткова. — Харків : ВД «ШКОЛА», 2013. — С. 57-58. — ISBN 978-966-429-165-8.
* Paphiopedilum Orchids
* Paphiopedilum Photo Gallery from «SlipperOrchids.info» 

Катэгорыя:Архідныя
Велозу

**Велозу** — прозвішча.

## Вядомыя носьбіты 
* Каэтану Велозу — бразільскі кампазітар
* Мігел Велозу — партугальскі футбаліст
Каэтану Велозу

**Каэтану Эмануэл Віяна Тэлес Велозу** (парт.-браз. Caetano Emanuel Viana Telles Veloso; нар.  года) — бразільскі кампазітар, спявак і гітарыст, прадстаўнік бразільскай папулярнай музыкі. Пяціразовы лаўрэат прэміі «Грэмі», у 2012 годзе атрымаў «Лацінскую Грэмі» ў намінацыі «Чалавек года».

Ураджэнец штата Баія, Велозу быў натхнёны поспехам сваёй сястры, спявачкі Марыі Бетаніі, на пераезд у Рыа-дэ-Жанейра ў сярэдзіне 1960-х гадоў. Ён пачаў сачыняць і выконваць музыку, якая, адштурхваючыся ад традыцыйнай боса-новы, убірала ў сябе стылявыя асаблівасці рок-музыкі, перш за ўсё, амерыканскага фолк-рока і арт-рока.

Ваенная хунта, якая знаходзілася ва ўладзе ў Бразіліі, не ўхваляла канцэртныя выступленні Жыла і Велозу, лічачы іх рассаднікам радыкалізму сярод моладзі. Пасля дэманстратыўнага сумеснага канцэрта абодва музыканты былі ў 1969 г. высланы ў Лондан, дзе жылі два гады. Пасля вяртання ў Бразілію Велозу працягнуў актыўную канцэртную дзейнасць, і з часам яго выступленні зрабіліся візітнай карткай сучаснай бразільскай музыкі.

У канцы XX стагоддзя Велозу запісаў альбом, прысвечаны памяці Феліні і Мазіны. Пасля з’яўлення ў фільме Педра Альмадовара «Пагавары з ёй» ён быў запрошаны выступіць на цырымоніі ўручэння прэміі «Оскар». У 2004 годзе выйшаў першы англамоўны альбом Велозу, Foreign Sound, у якім ён прадставіў уласныя версіі класічных поп-стандартаў.

## Дыскаграфія 
**Студыйныя альбомы**

* 1967: *Domingo*
* 1968: *Caetano Veloso*
* 1968: *Tropicália: ou Panis et Circenses*
* 1968: *Veloso, Gil e Bethânia*
* 1969: *Caetano Veloso*
* 1971: *Caetano Veloso*
* 1972: *Transa*
* 1972: *Araçá Azul*
* 1975: *Qualquer Coisa*
* 1975: *Jóia*
* 1977: *Caetano... muitos carnavais...*
* 1977: *Bicho*
* 1978: *Muito*
* 1979: *Cinema Transcendental*
* 1981: *Outras Palavras*
* 1982: *Cores, Nomes*
* 1983: *Uns*
* 1984: *Velô*
* 1985: *Caetanear*
* 1986: *Caetano Veloso*
* 1987: *Caetano*
* 1989: *Estrangeiro*
* 1991: *Circuladô*
* 1993: *Tropicália 2* (з Жылберту Жылам)
* 1994: *Fina Estampa*
* 1998: *Livro*
* 2000: *Noites do Norte*
* 2002: *Eu Não Peço Desculpa* (з Джорджам Маутнерам)
* 2004: *A Foreign Sound*
* 2005: *Onqotô*
* 2006: *Cê*
* 2008: *Caetano Veloso e Roberto Carlos – e a Música de Tom Jobim*
* 2009: *Zii e Zie*
* 2012: *Abraçaço*
* 2021: *Meu Coco*

Катэгорыя:Лаўрэаты прэміі «Грэмі»
Катэгорыя:Аўтары-выканаўцы Бразіліі
Катэгорыя:Атэісты
Катэгорыя:Палітвязні Бразіліі
А карабель плыве...

**«А карабель плыве…»** () — кінафільм італьянскага рэжысёра Федэрыка Феліні. Спалучэнне элементаў камедыі і драмы, а таксама фарсавыя і гратэскныя элементы выклікалі неадназначную рэакцыю крытыкаў на гэты фільм.

## Сюжэт 
1914 год. З Неапаля выходзіць у незвычайны круіз пасажырскі лайнер. На борце спевакі, акцёры, бізнесмены, арыстакраты — яны праваджаюць у апошні шлях оперную прыму Эдмеа Тэтуа, якая завяшчала развеяць свой прах над морам каля яе роднага вострава. У гэты час у Сараеве забіты эрцгерцаг Фердынанд; пачынаецца Першая сусветная вайна. На трэці дзень лайнер выратоўвае сербскіх бежанцаў, а праз некаторы час яму насустрач трапляецца браняносец пад сцягам Аўстра-Венгрыі. Пасля складаных сюжэтных перапляценняў, выкананых вельмі дзіўнай сімволікай, абодва караблі ідуць на дно, увасабляючы гібель сусветнай культуры і Аўстра-Венгерскай імперыі.

## Узнагароды 
Кінафільм атрымаў наступныя ўзнагароды:
* Чатыры прэміі «Давід дзі Данатэла»: за найлепшы фільм, найлепшы сцэнар, найлепшую аператарскую працу і найлепшую працу мастака (Дантэ Ферэці) (1984).

## У ролях 
Праз касую пазначаны спевакі, якія выконвалі за кадрам вакальныя партыі.

* Эдмеа Тэтуа — Джанет Сазман
* Арланда — Фрэдзі Джонс
* Ільдэбранда Куфары — Барбара Джэфард / Mara Zampieri (сапрана)
* Аўрэліяна Фучылета — Віктар Палеці / Giovanni Bavaglio
* сэр Рэджынальд Данбі — Пітэр Селье
* Тэрэза Валеньяні — Эліза Майнардзі / Nucci Condò
* Лэдзі Донбі — Норма Вест
* Даратэя — Сара-Джэйн Варлі
* Вялікі Герцаг — Фіёранца Сера
* Графіня Лерымія — Піна Бауш
* Прэм’ер-міністр — Філіп Лок

Катэгорыя:Фільмы Італіі 1983 года
Катэгорыя:Фільмы Францыі 1983 года
Катэгорыя:Фільмы-драмы 1983 года
Катэгорыя:Фільмы-драмы Італіі
Катэгорыя:Фільмы-драмы Францыі
Катэгорыя:Гістарычныя фільмы Італіі
Катэгорыя:Гістарычныя фільмы Францыі
Катэгорыя:Музычныя фільмы Італіі
Катэгорыя:Музычныя фільмы Францыі
Катэгорыя:Фільмы на італьянскай мове
Катэгорыя:Фільмы на нямецкай мове
Катэгорыя:Фільмы на сербскай мове
Катэгорыя:Фільмы на рускай мове
Катэгорыя:Фільмы Федэрыка Феліні
Катэгорыя:Фільмы па сцэнарыях Федэрыка Феліні
Катэгорыя:Фільмы па сцэнарыях Таніна Гуэра
Фрэнкі Валі

**Фрэнкі Валі** (, сапраўднае імя Francesco Stephen Castelluccio; нар. ) — амерыканскі спявак, найбольш вядомы як фронтмэн вакальнай поп-групы The Four Seasons і ўладальнік магутнага фальцэта.

## Біяграфія 
Дыяпазон голасу Валі — тры з паловай актавы. На фальцэт са свайго «прыроднага» барытона ён можа пераходзіць без звычайнага для спевакоў фальцэтам разрыву. Калі прадзюсар Боба Кру параіў выкарыстаць гэтую здольнасць спевака, удзельнік The Four Seasons Боб Гаўдыа напісаў песню «Sherry», да гурта прыйшоў вялікі поспех — у канцы лета 1962 года «Sherry» узначаліла амерыканскі нацыянальны чарт. Прыблізна ў гэты час (па іншых дадзеных, у 1964 годзе) Гаўдыа і Валі змацавалі поціскам рукі неафіцыйнае пагадненне заўсёды дзяліць свае даходы паміж сабой напалову. З таго часу яны працавалі разам над многімі праектамі і шмат дзясяткаў гадоў незалежна ад таго, хто з іх зарабляе, гэтую дамоўленасць выконваюць.

У сярэдзіне 1960-х, застаючыся ўдзельнікам гурта, Валі пачаў сольную кар’еру. Трыумфу ён дасягнуў з песняй «Can’t Take My Eyes Off You», якая па выніках 1967 года была намінаваная на «Грэмі», а сінгл з яе быў сертыфікаваны залатым за продажы ў больш чым мільёне асобнікаў. Яна заставалася адзіным сольным залатым поспехам спевака аж да 1976 года, калі «My Eyes Adored You» узначаліла «гарачую сотню» «Білборда». А ў 1978 годзе спявак запісаў напісаную Бары Гібам тытульную песню для фільма-мюзікла «Брыялін». Сінгл з ёй стаў плацінавым.

У 1967 годзе спеваку быў пастаўлены дыягназ «атэрасклероз». Лекары сказалі яму, што рана ці позна ён аглухне. У нейкі перыяд ён пачаў чуць так дрэнна, што на канцэртах ледзь мог пачуць музыку. Яго кар’еры мог наступіць канец, але ў канцы 1970-х амаль цудам серыяй аперацый яго слых удалося аднавіць.

На сённяшні дзень Фрэнк Валі працягвае запісваць дыскі і выступаць з канцэртамі.
Кліф Рычард

Сэр **Кліф Рычард** (, сапраўднае імя *Гары Роджэр Уэб* — ) (нар. , , Індыя) — брытанскі выканаўца папулярнай музыкі, які адным з першых сярод англічан пачаў выконваць рок-н-рол. Яго называюць каралём брытанскіх чартаў па той прычыне, што ён узначальваў такія 25 разоў, а нацыянальны хіт-парад сінглаў — чатырнаццаць разоў (хоць бы па разу ў кожнае дзесяцігоддзе яго існавання).
Пагавары з ёй

**«Пагавары з ёй»** ( — «Пагаварыце з ёй») — фільм Педра Альмадовара, прэм’ера якога адбылася на Канскім фестывалі 2002 года. Крыху адыходзячы ад свайго рэжысёрскага почырку і запазычваючы прыёмы з арсеналу класічнай меладрамы, Альмадовар паралельна вядзе некалькі апавяданняў, якія збліжаюцца, пераплятаюцца і люстрана адлюстроўваюцца адна ў адной накшталт гісторый Кшыштафа Кеслёўскага. У цэнтры ўвагі рэжысёра — важнасць паўнавартасных зносін паміж закаханымі і праблемы, выкліканыя адсутнасцю гэтых зносін.

Штуршком да напісання сцэнарыя паслужыла рэальная гісторыя пра супрацоўніка румынскага морга, які паспрабаваў заняцца сэксам з жанчынай, якая пагрузілася ў летаргічны сон і ўрачы палічылі яе мёртвай, і тым самым абудзіў яе да жыцця, за што падвергся крымінальнаму пераследу — нягледзячы на падзяку самой жанчыны і яе сям’і. Дзеля змякчэння закладзеных у гэтай гісторыі натуралістычных момантаў Альмадовар, па ўласным прызнанні, узяў на сябе рызыку ўскладнення апавядальнай структуры фільма, узбагаціўшы яе разнастайнымі ўстаўкамі, якія ілюструюць развіццё дзеяння ў завуаляванай форме.

Усіх галоўных герояў «Пагавары з ёй» сыгралі акцёры, з якімі рэжысёр ніколі не працаваў раней. Фільм атрымаў вялікую колькасць кінаўзнагарод, у тым ліку «Оскар» за лепшы арыгінальны сцэнар і «Еўрапейскую кінапрэмію» як лепшы фільм года.

Катэгорыя:Фільмы-драмы 2002 года
Катэгорыя:Фільмы Іспаніі 2002 года
Катэгорыя:Фільмы-драмы Іспаніі
Катэгорыя:Фільмы на іспанскай мове
Катэгорыя:Фільмы Педра Альмадовара
Катэгорыя:Фільмы, музыку да якіх напісаў Альберта Іглесіяс
Катэгорыя:Фільмы — лаўрэаты Еўрапейскай кінапрэміі
Катэгорыя:Фільмы — лаўрэаты прэміі BAFTA
Катэгорыя:Фільмы — лаўрэаты прэміі «BAFTA» за найлепшы фільм на замежнай мове
Катэгорыя:Фільмы — лаўрэаты прэміі «Залаты глобус» за найлепшы фільм на замежнай мове
Скрыпчанка

**Скрыпчанка** — прозвішча.

## Вядомыя носьбіты 
* Вадзім Віктаравіч Скрыпчанка — беларускі футбаліст
* Таццяна Сяргееўна Скрыпчанка — беларускі археолаг
Euphorbia rupestris

**Euphorbia rupestris** — від раслін сямейства , эндэмік Алтая.

## Батанічнае апісанне 
Голая шматгадовая трава 10-20 см вышынёй. Сцёблы простыя. Лісце 3-4 × 1-1.5&nbsp;см, зваротнаяйкападобныя, цэлыя, тупыя. Суквецце парасонападобнае; прыкветкі ў даўжыню 1-2&nbsp;см, круглява-трохкутныя. Нектарнікі цёмна-пурпурныя. Кветкі жоўтыя. Перыяд цвіцення: лета. Насенне 4-5 × ≈ 2&nbsp;мм, эліпсоіднае.

## Распаўсюджанне 
Эндэмік Алтая. Насяляе скалістыя схілы.

Катэгорыя:Расліны, апісаныя ў 1830 годзе
Катэгорыя:Малачай
Brachanthemum

**Brachanthemum** — род кветкавых раслін сямейства  родам з Азіі.

; Віды:

*  — Алтай
*  — Сібір (Алтай, Бурація), Сіньцзян, Казахстан, Манголія
*  — Манголія
*  — Казахстан, Узбекістан, Заходняя Сібір
*  — Алтай, Сіньцзян, Казахстан, Узбекістан, Кыргызстан
*  — Алтай
*  — Сіньцзян, Казахстан, Манголія
*  — Манголія
*  — Ганьсу, Унутраная Манголія, Сіньцзян, Цынхай
*  — Алтай, Сіньцзян, Казахстан, Узбекістан, Кыргызстан

Катэгорыя:Астравыя (падсямейства)
Браян Стар

**Браян Стар** (; нар. , Канзас-Сіці, Місуры, ЗША) — амерыканскі баскетбаліст.

## Кар’ера 
Пасля неабрання на драфце 2018 года у жніўні падпісаў кантракт з «Барысфенам», дзе выступаў на працягу двух сезонаў.

Улетку 2020 года падпісаў кантракт з турэцкім клубам «Будо Гемлік», з якім у 14 праведзеных гульнях набіраў у сярэднім 17,1 ачка, рабіў 3,6 падбора, 4,6 перадачы і 1,6 перахопу.

У сезоне 2021-22 падпісаў кантракт з «Авіех Санаат Парса» з Іранскай баскетбольнай суперлігі.

## Спасылкі 
* Этот американец уехал из опасного Канзас-Сити и кайфует от жизни в Могилеве

Катэгорыя:Баскетбалісты ЗША
Андрэас Эрнст Этлінгер

**Андрэас Эрнст Этлінгер** (; 9 лютага 1756, Кульмбах — 26 чэрвеня 1785) — нямецкі лекар і батанік, сістэматык раслін.

Вучыўся ў ліцэі ў Кульмбаху. З 1773 года вывучаў медыцыну ў Эрлангенскім універсітэце.

У 1777 годзе стаў доктарам навук, абараніўшы дысертацыю на тэму De Salvia.

Пазней займаўся медычнай практыкай у Кульмбахе, і адначасова батанікай, класіфікацыяй раслін.

## Некаторыя навуковыя працы 
* *De Salvia dissertatio inauguralis* Erlangae 1777
* *Commentatio Botanico-Medica De Salvia.* Ed. Waltherus, 63 pp.

Рукапісы прац А. Э. Этлінгера знаходзіцца ў бібліятэцы Германскага нацыянальнага музея Нюрнберга.

## Роды, названыя ў гонар А. Э. Этлінгера 
У яго гонар Паўль Дзітрых Гізэке назваў род шматгадовых раслін сямейства  — .

## Спасылкі 
* http://www.ipni.org/ipni/idAuthorSearch.do?id=2584-1&back_page=%2Fipni%2FeditAdvAuthorSearch.do%3Ffind_abbreviation%3D%26find_surname%3DEtlinger%26find_isoCountry%3D%26find_forename%3D%26output_format%3Dnormal
* Libro De salvia Dissertatio Inauguralis PDF

Катэгорыя:Батанікі Германіі
Пітэр Сетэра

**Пітэр Сетэра** (; нар. ) — амерыканскі спявак і музыкант, аўтар-выканаўца. Праславіўся як адзін з вакалістаў і бас-гітарыст рок-гурта Chicago, потым пачаў сольную кар’еру.

Для Chicago ён, у прыватнасці, у 1976 годзе напісаў баладу «If You Leave Me Now», якая дасягнула 1 месца ў ЗША і задала наступны софт-фатальны стыль гурта. (Большасць песень гурт працягнуў выпускаць у тым жа рэчышчы.)

У 1981 годзе Сетэра запісаў свой першы сольны альбом (Peter Cetera), але з гуртом заставаўся да 1985 года.

Па сыходзе з Chicago ён хутка, у 1986 годзе, запісаў ужо на свой уласны рахунак два хіты нумар 1 у ЗША: «Glory of Love» (з сольнага альбома Solitude/Solitaire і з фільма «Маляня-каратыст 2») і «The Next Time I Fall» (дуэт з Эмі Грант).
Gymnadenia austriaca

**Гімнадэнія аўстрыйская** — від аднадольных раслін роду  сямейства . Ён з’яўляецца эндэмікам Альпаў і Пірэнеяў, дзе расце на вапнавых альпійскіх лугах на вышыні 1500—2500 метраў. Упершыню ён быў апісаны Тэпнерам і Кляйнам як падвід  (*ssp austriaca*) і пасля быў перакласіфікаваны як *G. austriaca* у якасці апаміктычнага члену групы *G. nigra* у родзе .

Катэгорыя:Ядрушка
Роджэр Долтры

**Роджэр Гары Долтры** (; нар. ) — брытанскі спявак, аўтар песень. Найбольш вядомы як заснавальнік і вакаліст англійскага гурта The Who, 14 сінглаў якога, траплялі ў Топ-10 Вялікабрытаніі ў 1960-я, 1970-я і 1980-я гады. У іх ліку «I Can’t Explain», «My Generation», «Substitute», «I’m a Boy», «Happy Jack», «Pictures of Lily», «Pinball Wizard», «Won’t Get Fooled Again» і «You Better You Bet». Долтры пачаў сваю сольную кар’еру ў 1973 годзе, з’яўляючыся членам The Who. З таго часу ён выдаў восем студыйных альбомаў, пяць зборнікаў, і адзін канцэртны альбом. Яго сольнымі хітамі з’яўляюцца кампазіцыі «Giving It All Away», «Walking the Dog», «Written on the Wind», «Free Me», «Without Your Love», «Walking in My Sleep», «After the Fire», і «Under a Raging Moon». Апроч музыкі здымаўся ў кіно, удзельнічаў у тэатральных пастаноўках, займаўся прадзюсарскай працай.

## Дыскаграфія 
**Сольныя альбомы**

* *Daltrey* (1973)
* *Ride a Rock Horse* (1975)
* *One of the Boys* (1977)
* *McVicar* (1980)
* *Parting Should Be Painless* (1984)
* *Under a Raging Moon* (1985)
* ''Can't Wait to See the Movie* (1987)
* *Rocks in the Head* (1992)
* *As Long as I Have You* (2018)

**Сумесныя альбомы**

* *Going Back Home'' (2014)(with Wilko Johnson)
Сазерленд

**Сазерленд** — прозвішча.

## Вядомыя носьбіты 
* Дональд Сазерленд — канадскі акцёр, прадзюсар.
* Кіфер Сазерленд — канадскі акцёр, прадзюсар, кінарэжысёр.
* Эрл Сазерленд — амерыканскі фізіёлаг, лаўрэат Нобелеўскай прэміі па фізіялогіі і медыцыне.
Gymnadenia archiducis-joannis

**Gymnadenia archiducis-joannis** — від аднадольных раслін роду  сямейства . Пад бягучым таксанамічных імем расліна была апісана ў 1998 годзе Хервігам Тэпнерам і Эрыхам Кляйнам; у некаторых крыніцах да гэтага часу выкарыстоўваецца састарэлая назва таксона ***Nigritella archiducis-joannis***.

Відавы эпітэт дадзены ў гонар эрцгерцага Іагана Баптыста Аўстрыйскага. Нямецкая назва расліны — «Erzherzog-Johann-Kohlröschen».

## Распаўсюджанне, апісанне 
Раней звычайна лічыўся эндэмікам Аўстрыі; распаўсюджаны на поўначы гэтай краіны ўсяго ў трох месцах: на гары Дахштайн, у гарах Зальцкамергут і на гары Айзенер-Берг. У 2008 годзе выяўлены таксама ў Нацыянальным парку Трыглаў (Славенія). Агульная плошча ўчасткаў росту ў Аўстрыі — 28 км².

Клубневы геафіт. Суквецце паўсферычнай формы, ярка-ружовага колеру; губа даўжынёй 7-8 мм. Цвіце ў ліпені і жніўні. Святлолюбівая.

## Заўвагі па ахове 
Рэдкі від; колькасць папуляцый пастаянна памяншаецца. Від лічыцца выміраючым («endangered») паводле дадзеных Міжнароднага саюза аховы прыроды на 2011 год. Асноўныя пагрозы для віду — збор кветак, правядзенне забаўляльных мерапрыемстваў і непрадуманае размяшчэнне пашы на участках росту раслін. Іншы негатыўны фактар — канкурэнцыя з іншымі відамі раслін.

## Сінаніміка 
Сінанімічная назва-базіёнім *Nigritella archiducis-joannis* Teppner & E.Klein было дадзена пры першым апісанні таксона ў 1985 годзе. Іншая сінанімічная назва — *Nigritella rubra archiducis-joannis* (Teppner & E.Klein) H.Baumann & R.Lorenz, 2005.

Катэгорыя:Таксоны раслін, названыя ў гонар людзей
Катэгорыя:Ядрушка
Катэгорыя:Флора Еўропы